gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl es gl gl gl gl gl gl gl gl gl gl gl es en gl en en es gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Bruxelas reclama a España detalles do plan para baixar a factura da luz - G24
Bruxelas estudará urxentemente se a proposta hispano-lusa encaixa nas normas de axudas de Estado da UE
Madrid e Lisboa alcanzaron a pasada semana un acordo "político" coa Comisión Europea para limitar o prezo do gas no mercado grosista da electricidade
G24.gal 03/05/2022 20:20 Última actualización 03/05/2022 20:30
A Comisión Europea reclamou este luns a España e Portugal que envíen formalmente os detalles da súa proposta para limitar o prezo do gas no mercado da electricidade e baixar así a factura da luz, posto que sen esta información non pode concluír a súa análise da medida.
"Tras o acordo político alcanzado o 26 de abril, a Comisión Europa espera as medidas detalladas de España e Portugal, que aínda non foron enviadas formalmente ou en formato de borrador. Isto é información esencial sen a cal a Comisión non pode concluír a súa análise" informou unha portavoz do Executivo comunitario.
Despois aclarou que "os contactos técnicos continuarán sobre a base da información achegada" polas autoridades españolas e lusas.
Bruxelas, engadiu a portavoz, está "comprometida" a avaliar "urxentemente" se a proposta hispano-lusa "está aliñada tanto coas normas de axudas de Estado da UE como coa lexislación do mercado interior da enerxía".
Madrid e Lisboa alcanzaron a pasada semana un acordo "político" coa Comisión Europea para limitar o prezo do gas no mercado grosista da electricidade. O pacto agora debe ser validado formalmente polos servizos comunitarios de Competencia.
O acordo, segundo detallaron nunha conferencia de prensa a vicepresidenta para a Transición Ecolóxica Teresa Ribera e o seu homólogo portugués Duarte Cordeiro, terá unha vixencia de doce meses e o prezo medio do gas durante todo ese período será de 50 euros megawatts por hora (MWh), aínda que no inicio sería de 40 euros/MWh.
Aínda que nun primeiro momento o obxectivo do Goberno español era que fose aprobado no Consello de Ministros de hoxe, Ribera recoñeceu onte que o máis probable era que o procedemento se demorase polo menos unha semana máis.
O Eixo Atlántico di que o proxecto do AVE Lisboa - Vigo precisa da colaboración do Goberno e da Xunta
A luz volve subir e o prezo medio supera os 194 euros o megawatt hora
A luz alcanza este sábado o prezo máis barato dende o 12 de xuño
Filipe VI felicita a Carlos III e confía en reforzar a relación bilateral
Contido con Xeográficas España .
Xogo de trono tributario, por María Cadaval
Facenda mellora a subida salarial aos funcionarios ata un 7,5 % en 3 anos
Junts convoca unha consulta coa militancia para decidir se continúa no goberno de Cataluña.
O comisario Reynders urxe a renovar o Poder Xudicial e despois negociar a reforma do modelo de elección
Síguenos en redes sociais
Aviso legal e Política de Privacidade